ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0975/01

υποβολή: Graham Watson (ELDR) προς το Συμβούλιο

(3 Απριλίου 2001)

Θέμα: Συνάντηση Κορυφής της Στοκχόλμης

Σύμφωνα με πρόσφατες αναφορές, η Σουηδική Προεδρία σκοπεύει να μετατρέψει τη Σύνοδο Κορυφής του Μαρτίου στη Σύνοδο κορυφής των Παιδιών η οποία θα επιδιώξει να βελτιώσει το δημογραφικό προφίλ της ΕΕ ενθαρρύνοντας τους Ευρωπαίους να αποκτούν περισσότερα παιδιά.

Σε ποιες μελέτες έχει προβεί το Συμβούλιο όσον αφορά την αποτελεσματικότητα ανάλογων επικλήσεων του παρελθόντος; Ποια εκτιμά ότι θα είναι η πίεση που μια αύξηση της γεννητικότητας θα ασκήσει στους πόρους της ΕΕ και στο φυσικό περιβάλλον; Και πώς πιστεύει ότι μια τέτοια πολιτική θα συνδυαστεί με την εν τη γενέσει της κοινή πολιτική της ΕΕ περί μετανάστευσης;

Απάντηση

(16 Ιουλίου 2001)

Το Ευρωπαϊκό Συμβούλιο της Στοκχόλμης στις 23 και 24 Μαρτίου 2001 εξέτασε τη δημογραφική πρόκληση της γήρανσης του πληθυσμού και τις συνέπειες για τα συστήματα κοινωνικής πρόνοιας.

Υπογραμμίστηκε ότι λόγω της γήρανσης του πληθυσμού απαιτούνται σαφείς στρατηγικές για να εξασφαλιστεί η επάρκεια των συνταξιοδοτικών συστημάτων καθώς και των συστημάτωνγειονομικής περίθαλψης και μέριμνας για τους ηλικιωμένους, με παράλληλη διατήρηση της βιωσιμότητας των δημόσιων οικονομικών και της αλληλεγγύης μεταξύ των γενεών.

Το θέμα της δημογραφικής αλλαγής συζητήθηκε σε αυτό το πλαίσιο. Ωστόσο, το Ευρωπαϊκό Συμβούλιο της Στοκχόλμης δεν συζήτησε ρητά το ζήτημα της ενθάρρυνσης των Ευρωπαίων να αποκτούν περισσότερα παιδιά και συνεπώς δεν μπορεί να θεωρηθεί ως Σύνοδος Κορυφής των Παιδιών.
ΓΡΑΠΤΗ ΕΡΩΤΗΣΗ E-1083/01

υποβολή: Bart Staes (Verts/ALE) προς το Συμβούλιο

(9 Απριλίου 2001)

Θέμα: Το σχέδιο Sensus: Ευρωπαϊκή απάντηση στο DARPA

Το πρόγραμμα Sensus που διαδέχθηκε το Aventinus αποτελεί πρόγραμμα ανταλλαγής πληροφοριών για τις ευρωπαϊκές αστυνομικέςπηρεσίες καιπηρεσίες πληροφοριών, κατ' αναλογία προς το Defense Advanced Research Projects Agency (DARPA). Τον συντονισμό του Sensus έχει αναλάβει ο Stephan Bodenkamp/Christoph Kionowski, μυστικός πράκτορας των μυστικώνπηρεσιών της Γερμανίας. Η κρατικήπηρεσία DARPA συντονίζει τα προγράμματα έρευνας και ανάπτυξης του Αμερικανικούπουργείου Αμύνης.

Δύο επιχειρήσεις φωνητικής τεχνολογίας φαίνεται να διαδραματίσουν κρίσιμο ρόλο αντιστοίχως στην DARPA και στο πρόγραμμα Sensus. Η Dragon ανέπτυξε τεχνολογία μετάφρασης για τις αμερικανικέςπηρεσίες πληροφοριών και συνεργάστηκε στο αποκαλούμενο Multilingual Interview System (MIS). Με το σύστημα αυτό είχε επιδιωχθεί η αυτόματη μετάφραση των κροατικών, σερβικών και βοσνιακών συνομιλιών στην Βοσνία-Ερζεγοβίνα (Άνοιξη του 1998) και των αραβικών, περσικών, χίντι και ούρντου συνομιλιών στον Περσικό Κόλπο (Καλοκαίρι του 1998). Μέσω της θυγατρικής εταιρείας Sail Labs, πρώην Gesellschaft fr Multilingual Systeme mbH, η επιχείρηση Lernout&Hauspie (L&H) βρίσκεται πάλι στενά συνδεδεμένη με το ευρωπαϊκό πρόγραμμα Sensus. Για να είναι τα στοιχεία πλήρη αναφέρουμε ότι η L&Η, το 1997, συμμετείχε και στο πρόγραμμα Dominate the Battlespace της DARPA.

Η Εταιρεία L&Η, εμπνεόμενη από την επιτυχία της MIS, εταιρείας που ανταγωνίζεται την Dragon, ίδρυσε ορισμένο αριθμό εταιρειών με την επωνυμία Language Development Companies για την ανάπτυξη φωνητικών τεχνολογιών σε χίντι, περσικά, αραβικά και ούρντου. Ο Stephen Bodenkamp/Christoph Kionowksi, μυστικός πράκτορας των γερμανικώνπηρεσιών πληροφοριών και συντονιστής του προγράμματος Sensus ήταν εκείνος που δημιούργησε τις τρεις εταιρείες Language Development Companies. Στις αρχές του 2000, η Dragon περιήλθε στα χέρια της L&Η. Η αμερικανικήπηρεσία πληροφοριών National Security Agency ήταν πολύ αρνητική όσον αφορά αυτήν την εξαγορά λόγω των λεπτών και στρατηγικών τεχνολογιών οι οποίες επίσης περιήλθαν στα χέρια ευρωπαϊκού ομίλου.

Γνωρίζει το Συμβούλιο την αρνητική στάση της αμερικανικήςπηρεσίας πληροφοριών National Security Agency για την εξαγορά της Dragon από την L&H, λαμβανομένωνπόψη των πιθανών συνεπειών της αμερικανικής στάσης στο πρόγραμμα Sensus λόγω α) της συμμετοχής της Sail Labs, θυγατρικής επιχείρησης της L&H

και β) των μετοχών που κατέχει ο συντονιστής του Sensus Stephan Bodenkamp/Christoph Kionowksi στις τρεις Language Development Companies; Εάν όχι, θα προσπαθήσει το Συμβούλιο να πληροφορηθεί, έστω και τώρα, τη στάση της αμερικανικήςπηρεσίας πληροφοριών National Security Agency σχετικά με την εξαγορά της Dragon από την L&H, λαμβάνονταςπόψη τις πιθανές συνέπειες της αμερικανικής στάσης στο πρόγραμμα Sensus;

Κοινή απάντηση στις γραπτές ερωτήσεις E-1064/01, Ε-1081/01 και Ε-1083/01

(16 Ιουλίου 2001)

Τα γεγονότα στα οποία αναφέρονται οι τρεις ερωτήσεις Ε-1064/01, Ε-1081/01, Ε-1083/01 δεν εμπίπτουν στην αρμοδιότητα του Συμβουλίου της Ευρωπαϊκής Ένωσης.
ΓΡΑΠΤΗ ΕΡΩΤΗΣΗ E-1052/01

υποβολή: Glyn Ford (PSE) προς την Επιτροπή

(5 Απριλίου 2001)

Θέμα: Μεταγραφές ποδοσφαιριστών - Δραστηριότητες εμπορικής αξιοποίησης

Προτίθεται η Επιτροπή να επιβεβαιώσει ότι η απώλεια εσόδων εμπορευματοποίησης δεν θα αποτελέσει παράγοντα για τον καθορισμό του επιπέδου της αντιστάθμισης που καταβάλλεται στο πλαίσιο των συνολικών δαπανών μεταγραφής;

Κοινή απάντηση του κ. Monti εξ ονόματος της Επιτροπής στις γραπτές ερωτήσεις E-1052/01, E-1053/01 και E-1054/01

(28 Μαΐου 2001)

Στις 5 Μαρτίου 2001, η Διεθνής Ομοσπονδία Ποδοσφαιρικών Ενώσεων (FIFA) ανέλαβε τη δέσμευση να τροποποιήσει τους κανόνες της σε ό,τι αφορά τις διεθνείς μεταγραφές ποδοσφαιριστών. Σύμφωνα με τις γενικές

αρχές της δέσμευσης, η FIFA έχει την ευθύνη να θέσει σε εφαρμογή, μεταξύ άλλων, ένα σύστημα εκπαιδευτικής αντιστάθμισης στην περίπτωση των παικτών ηλικίας κάτω των 23 ετών, το οποίο ενθαρρύνει και ανταμείβει τις προσπάθειες που καταβάλλουν οι σύλλογοι, ιδίως οι μικροί και οι ερασιτεχνικοί σύλλογοι, για την προετοιμασία και την εκπαίδευση των παικτών, χωρίς να περιορίζεται δυσανάλογα η ελευθερία μετακίνησης των παικτών. Η FIFA θα δημιουργήσει επίσης μηχανισμούς αλληλεγγύης που θα επιτρέψουν την ανακατανομή ενός σημαντικού μέρους των εσόδων σε συλλόγους που παρέχουν κατάρτιση και εκπαίδευση στους παίκτες, συμπεριλαμβανομένων των ερασιτεχνικών συλλόγων.

Η Επιτροπή ήταν πάνταπέρ της αρχής ενός ταμείου αλληλεγγύης που θα χρησιμοποιείται για την προώθηση της εκπαίδευση νέων παικτών και τη μείωση του χάσματος μεταξύ μεγάλων και μικρών συλλόγων ή μεταξύ ερασιτεχνικού και επαγγελματικού ποδοσφαίρου.

Στο παρόν στάδιο, η Επιτροπή δεν έχει λάβει αναλυτικά στοιχεία ή εκτιμήσεις.

Όσον αφορά την εμπορική αξιοποίηση, σύμφωνα με τις γενικές αρχές της δέσμευσης της FIFA να τροποποιήσει τους κανόνες της, η απώλεια εσόδων εμπορευματοποίησης δεν αποτελεί κριτήριο που μπορεί να ληφθείπόψη για τονπολογισμό των δαπανών μεταγραφής. Σχετικά με την αντιστάθμιση για μονομερή λύση συμβολαίου, η απάντηση στο ζήτημα αυτό πρέπει να δοθεί πρωταρχικά βάσει του εθνικού εφαρμοστέου δικαίου.

Η FIFA ανέλαβε τη δέσμευση ότι, μετά από δύο ποδοσφαιρικές περιόδους, θα προβεί σε γενική αναθεώρηση των νέων ρυθμίσεων.
ΓΡΑΠΤΗ ΕΡΩΤΗΣΗ E-1488/01

υποβολή: Jean-Claude Martinez (TDI) προς την Επιτροπή

(18 Μαΐου 2001)

Θέμα: Απάτη με τα ζωικά άλευρα

Για να καταπολεμήσει την ΣΕΒ ή νόσο των τρελλών αγελάδων, τον Ιούλιο του 1990 η Γαλλία είχε απαγορεύσει τα ζωικά άλευρα για τα βοοειδή και είχε ενισχύσει τα απαγορευτικά αυτά μέτρα τον Ιούλιο του 1996 αποκλείοντας τα υλικά ειδικής επικινδυνότητας (MRS) όπως το μυαλό, τον σπλήνα και τον νωτιαίο μυελό.

Ωστόσο, όπως προκύπτει απόπόθεση που έγινε πρόσφατα γνωστή, η παραγωγή και η μεθοδευμένη εμπορική διακίνηση χιλιάδων τόννων ζωικών αλεύρων με προορισμό τη διατροφή των βοοειδών συνεχίστηκε και μετά το 1996.

Με δεδομένη τη σοβαρότητα της κατάστασης και τον κίνδυνο που διατρέχει η δημόσιαγεία, τι μέτρα προτίθεται να λάβει η Επιτροπή;

Πιστεύει ότι είναι σκόπιμο να επανεισαγάγει τα ζωικά άλευρα, ακόμη και για τα μη μηρυκαστικά, όπως έχει προτείνει;

Απάντηση του κ. Byrne Εξ ονόματος της Ευρωπαϊκής Επιτροπής

(23 Ιουλίου 2001)

Οι δικαστικές αρχές της Γαλλίας ερευνούν τους ισχυρισμούς για απάτη όσον αφορά τα κρεατοστεάλευρα. Η Ευρωπαϊκή Υπηρεσία Καταπολέμησης της Απάτης (OLAF) ενημερώνεται για τις εξελίξεις.

Με βάση τα μέχρι σήμερα αποτελέσματα των επιθεωρήσεων που έχει πραγματοποιήσει το Γραφείο Τροφίμων και Κτηνιατρικών Θεμάτων, και τις διαφορετικής κλίμακας δοκιμές για τη σπογγώδη εγκεφαλοπάθεια των βοοειδών (ΣΕΒ) στα διάφορα κράτη μέλη, η Ευρωπαϊκή Επιτροπή πιστεύει ότι είναι ακόμα νωρίς να προταθεί να αρθεί η ολική απαγόρευση της χρήσης κρεατοστελεύρων στις ζωοτροφές. Συνεπώς η τρέχουσα απαγόρευση που αναμένεται να λήξει στις 30 Ιουνίου 2001, παρατάθηκε. Στο μεταξύ συνεχίζονται οι προσπάθειες για την έκδοση του κανονισμού από το Συμβούλιο και το Κοινοβούλιο για τα ζωικάποπροϊόντα που δεν προορίζονται για κατανάλωση από τον άνθρωπο(1) και την εφαρμογή του από τα κράτη μέλη.

Ο κανονισμός αυτός απαιτεί:

α) την αρχή ότι μόνον τα ζωικάποπροϊόντα που προέρχονται από ζώα κατάλληλα για ανθρώπινη κατανάλωση μπορούν να χρησιμοποιηθούν για τις ζωοτροφές

β) τον πλήρη διαχωρισμό κατά τη συλλογή, την αποθήκευση, την επεξεργασία και τη χρήση των ζωικών αποβλήτων που δεν προορίζονται για τις ζωοτροφές·

γ) τον πλήρη διαχωρισμό των μονάδων επεξεργασίας που προορίζονται για την παραγωγή ζωοτροφών από τις μονάδες επεξεργασίας άλλων ζωικών αποβλήτων και

δ) αυστηρότερους κανόνες για τη δυνατότητα ανίχνευσης της προέλευσης των ζωικώνποπροϊόντων, συμπεριλαμβανομένου του ελέγχου των κινήσεων των ΕΥΚ μέσω συστήματος καταγραφής σε αρχείο και συνοδευτικών εγγράφων ήγειονομικών πιστοποιητικών καθώς και σήμανση των ζωικών πρωτεϊνών και των λιπών που προορίζονται για καταστροφή.

(1) ΕΕ C 96 E της 27.3.2001.
ΓΡΑΠΤΗ ΕΡΩΤΗΣΗ E-1757/01

υποβολή: Ilda Figueiredo (GUE/NGL) προς την Επιτροπή

(15 Ιουνίου 2001)

Θέμα: Στήριξη στους καλλιεργητές ελαιών, θύματα της κακοκαιρίας στην Πορτογαλία

Η κακοκαιρία που έπληξε την Πορτογαλία είχε σοβαρές συνέπειες για ορισμένες γεωργικές παραγωγές, κυρίως εκείνη της ελιάς της οποίας η παραγωγή παρουσίασε, κατά τη διάρκεια της τελευταίας περιόδου εμπορίας, μείωση μεταξύ 60 και 70 %, ιδίως στις περιοχές Trs-os-Montes και Alto Douro, τις οποίες η Πορτογαλική κυβέρνηση χαρακτήρισε ως ζώνες πληγείσες από φυσικές καταστροφές.

Στο μεταξύ, οι γεωργοί, στην πλειοψηφία τους μικροί παραγωγοί, δεν εισέπραξαν καμία μη επιστρεφόμενη βοήθεια και η κυβέρνηση περιορίστηκε να ανοίξει μια επιδοτούμενη πίστωση, παρά τις μεγάλες ζημίες που προκάλεσε η πτώση της παραγωγής σε μια ζώνη που εξαρτάται σε μεγάλο βαθμό από την καλλιέργεια των ελαιώνων.

Κατά συνέπεια, οι γεωργοί στερήθηκαν το εισόδημα της παραγωγής που μειώθηκε, και τις ενισχύσεις στην παραγωγή που είχαν ήδη εγγραφεί στον προϋπολογισμό, με αποτέλεσμα να περιέλθουν σε πολύ δυσχερή κατάσταση η οποία θα μπορούσε και να τουςποχρεώσει μέχρι και να εγκαταλείψουν τον τομέα προκειμένου να επιβιώσουν.

Ωστόσο, επιβάλλεται να χορηγηθεί αποζημίωση στους καλλιεργητές ελιάς της περιοχής, ίση τουλάχιστον με το 50 % του μέσου ετήσιου όρου της παραγωγής που δηλώθηκε τα τελευταία τρία χρόνια στην INGA (Εθνική Υπηρεσία Γεωργικής Διαχείρισης).

Έχονταςπόψη τα προαναφερθέντα, θα μπορούσε άραγε η Επιτροπή να γνωστοποιήσει τη θέση της όσον αφορά τη χορήγηση αυτής της αποζημίωσης στους γεωργούς-παραγωγούς ελιάς που επλήγησαν από τις φυσικές καταστροφές, έχονταςπόψη ότι θαπάρχουν ασφαλώς μέσα για την πληρωμή των επιδοτήσεων στην παραγωγή, που δεν καταβλήθηκαν, και λαμβάνονταςπόψη ότι η Πορτογαλία είναι καθαρός συνεισφορέας της ΚΓΠ;

Απάντηση του κ. Fischler εξ ονόματος της Επιτροπής

(31 Ιουλίου 2001)

Η Επιτροπή δεν διαθέτει χρηματοδοτικό μέσο που να της επιτρέπει να χορηγήσει αντισταθμιστικές ενισχύσεις στους γεωργούς που επλήγησαν από απώλειες παραγωγής λόγω κακοκαιριών.

Πάντως, η Επιτροπή είναι έτοιμη να εξετάσει ενδεχόμενες εθνικές ενισχύσεις εφόσον αυτές συμμορφούνται προς τις κατευθυντήριες γραμμές της Κοινότητας όσον αφορά τις κρατικές ενισχύσεις στο γεωργικό τομέα(1).

(1) ΕΕ C 28 της 1.2.2000.
ΓΡΑΠΤΗ ΕΡΩΤΗΣΗ E-1461/01

υποβολή: Marjo Matikainen-Kallstrm (PPE-DE) προς την Επιτροπή

(17 Μαΐου 2001)

Θέμα: Πιστώσεις που προορίζονται για την πυρηνική έρευνα στο πλαίσιο του έκτου ερευνητικού προγράμματος-πλαισίου

Ο προϋπολογισμός του έκτου ερευνητικού προγράμματος-πλαισίου πρόκειται να αυξηθεί κατά 17 % έναντι του πέμπτου προγράμματος-πλαισίου. Παρά ταύτα, έχει προβλεφθεί μείωση κατά 2,5 % του τμήματος που αντιστοιχεί στην Euratom έναντι του πέμπτου προγράμματος-πλαισίου.

Δεδομένης της αυξανόμενης σημασίας της πυρηνικής ενέργειας για την επίλυση με συνολικό τρόπο των ενεργειακών προβλημάτων της Ευρώπης, πως δικαιολογεί η Επιτροπή μία τόσο σημαντική μείωση των κονδυλίων που προορίζονται για την πυρηνική έρευνα;

Απάντηση του κου Busquin εξ ονόματος της Επιτροπής

(1 Αυγούστου 2001)

Οι προτάσεις της Επιτροπής για τα επόμενα Προγράμματα Πλαίσια (ΠΠ) για την έρευνα(1) έχουνποστεί σημαντική αναδιάρθρωση σε σχέση με τα προηγούμενα, προκειμένου ναλοποιηθεί ο Ευρωπαϊκός Χώρος Έρευνας.

Ένας από τους κύριους στόχους των προτάσεων είναι η επικέντρωση σε επιλεγμένη σειρά ερευνητικών πεδίων προτεραιότητας, όπου η κοινοτική δράση μπορεί να προσδώσει την μέγιστη δυνατή προστιθέμενη αξία.

Όσον αφορά την έρευνα στους τομείς της επεξεργασίας και αποθήκευσης των πυρηνικών αποβλήτων, της ακτινοπροστασίας και των καινοτόμων σχεδίων για νέες και ασφαλέστερες μεθόδους εκμετάλλευσης της πυρηνικής ενέργειας, το επίπεδο της κοινοτικής χρηματοδότησης παραμένει, συνολικά, σχεδόν αμετάβλητο. Η επικέντρωση στα πυρηνικά απόβλητα αναμένεται να επιτρέψει την συγκέντρωση των ερευνητικών προσπαθειών στην Κοινότητα, προσδίδοντάς τους κρίσιμη μάζα, όπως επίσης και να εξασφαλίσει μια κοινή γνωστική βάση διαθέσιμη για τις οργανώσεις διαχείρισης των αποβλήτων.

Ο προϋπολογισμός για την έρευνα στον τομέα της σύντηξης περιορίστηκε από 788 εκατομμύρια στο Πέμπτο Πρόγραμμα Πλαίσιο για την Έρευνα και Τεχνολογική Ανάπτυξη της Κοινότητας, σε 700 εκατομμύρια. Η πρόταση της Επιτροπής επιβεβαιώνει τον προσανατολισμό της έρευνας για την ενέργεια από σύντηξη προς την κατεύθυνση του αντιδραστήρα και ενισχύει τον συντονισμό σε ευρωπαϊκό επίπεδο στο πλαίσιο του Ευρωπαϊκού Χώρου της Έρευνας. Προσδίδειψηλή προτεραιότητα στηνλοποίηση του Επομένου Βήματος στο πλαίσιο της διεθνούς συνεργασίας επί του έργου για τον Διεθνή Αντιδραστήρα Θερμοπυρηνικής Ενέργειας (ITER), καθώς και στην κοινή χρήση των εγκαταστάσεων του Joint European Torus (JET). Υπογραμμίζει την στήριξη της Κοινότητας σε πολυμερή έργα με ευρωπαϊκή προστιθέμενη αξία και προεξοφλεί ότι τα κράτη μέλη θα επωμιστούν μεγαλύτερο τμήμα των προγραμμάτων που εκτελούνται σε εθνικό επίπεδο από τις ενώσεις.

Η προσέγγιση πουιοθετείται στη νέα πρόταση για πρόγραμμα πλαίσιο της Ευρατόμ ευθυγραμμίζεται με τους στόχους της Πράσινης Βίβλου της Επιτροπής Προς μία ευρωπαϊκή στρατηγική για την ασφάλεια του ενεργειακού εφοδιασμού(2).

(1) COM(2001)94 τελικό.

(2) COM(2000)769 τελικό.
ΓΡΑΠΤΗ ΕΡΩΤΗΣΗ E-1227/01

υποβολή: Antnio Campos (PSE) και Paulo Casaca (PSE) προς την Επιτροπή

(26 Απριλίου 2001)

Θέμα: Νοθεία κρασιών στην Πορτογαλία

Στις 29 Μαρτίου 2001 ο Πορτογαλικός Τύπος ανέφερε ότι οι πορτογαλικές αρχές κατέσχεσαν 25 εκατομμύρια λίτρα κρασιού με το αιτιολογικό τηςποψίας περί ύπαρξης σοβαρής απάτης.

Οι πορτογαλικές αρχές πληροφόρησαν άραγε τα θεσμικά όργανα της ΕΕ για το γεγονός αυτό; Η Επιτροπή έχει παρακολουθήσει αυτή τη διαδικασία; Θα μπορούσε μήπως να αναφέρει τις εκτιμήσεις της όσον αφορά τον όγκο του ύποπτου για νοθεία κρασιού που βρέθηκε στην κατοχή της εμπλεκόμενης επιχείρησης; Θα μπορούσε άραγε η Επιτροπή να εγγυηθεί ότι αυτή η επιχείρηση δεν θα εισπράξει κοινοτική επιδότηση όσοφίστανται σοβαρέςπόνοιες ή εφόσον επιβεβαιωθούν οι κατηγορίες που την βαρύνουν;

Δεν φρονεί άραγε η Επιτροπή πως αυτή ηπόθεση έχει καταστήσει ακόμα πιο επείγουσα την ανάγκη για λήψη άμεσης διοικητικής και νομοθετικής δράσης με στόχο την καταπολέμηση της απάτης και της νοθείας στα προϊόντα διατροφής όπως το γάλα, το κρασί, το λάδι και το κρέας, εξαιτίας του γεγονότος ότι αυτές οι δραστηριότητες έχουν λάβει τεράστιες διαστάσεις και ιδιαίτερα αρνητικές συνέπειες για τους καταναλωτές, τους γεωργούς, τον κοινοτικό προϋπολογισμό καθώς και την φήμη των κοινοτικών θεσμικών οργάνων παγκοσμίως;

Απάντηση του κ. Fischler εξ ονόματος της Επιτροπής

(12 Ιουνίου 2001)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0525/01

υποβολή: Jos Garca-Margallo y Marfil (PPE-DE) προς την Επιτροπή

(22 Φεβρουαρίου 2001)

Θέμα: Το Σύμφωνο Σταθερότητας στην Ισπανία

Το 1997, δηλ. ένα χρόνο πριν από την οριστική επιλογή των χωρών που θα συμμετείχαν στην ΟΝΕ, η Ισπανία δεν πληρούσε κανένα από τα κριτήρια που είχαν οριστεί στο Μάαστριχτ:

- το ποσοστό πληθωρισμού είχε οριστεί το 1996 σε 3,6 %, αρκετά πιο πάνω από το μέσον όρο των χωρών με την καλύτερη επίδοση σε αυτό τον τομέα,

- το δημόσιο έλλειμμα, που το 1995 είχε φτάσει στο μέγιστο ύψος του αντιπροσωπεύοντας το 7,3 % του ΑΕΠ, κατέβηκε στο 4,6 % το 1996, τιμή πολύψηλότερη του 3 % που ήταν το μέγιστο επιτρεπόμενο ποσοστό σύμφωνα με τα κριτήρια του Μάαστριχτ.

Υπ' αυτές τις συνθήκες, η Ισπανική Κυβέρνηση αποφάσισε να παγώσει τους μισθούς των δημοσίωνπαλλήλων, απόφαση που πρόσφατα αμφισβητήθηκε από το Εθνικό Δικαστήριο.

Βάσει των εκτιμήσεων της Επιτροπής, κατά τι ποσόν θα είχε αυξηθεί η δημόσια δαπάνη και, κατά συνέπεια, το έλλειμμα (με αμετάβλητα φορολογικά έσοδα) εάν οι αποδοχές των δημοσίωνπαλλήλων είχαν αυξηθεί σε συνάρτηση με το Δείκτη Τιμών Καταναλωτή;

Θα είχε συστήσει η Επιτροπή την ένταξη της Ισπανίας στην ΟΝΕ από την πρώτη στιγμή εάν είχαν αυξηθεί οι δημόσιοι μισθοί βάσει του Δείκτη Τιμών Καταναλωτή;

Απάντηση του κ. Solbes Mira Εξ ονόματος της Επιτροπής

(10 Απριλίου 2001)

Η Επιτροπή δεν μπορεί να εκτιμήσει ποια θα ήταν η εξέλιξη των δημόσιων δαπανών και του δημόσιου ελλείμματος στην Ισπανία κατά τη διάρκεια των τελευταίων ετών εάν οι αμοιβές των κοινοτικώνπαλλήλων είχαν εξελιχθεί με βάση τον πληθωρισμό του δείκτη τιμών καταναλωτή. Στην περίπτωση αυτή, η κυβέρνηση θα μπορούσε να είχε κινηθεί με βάση άλλες θέσεις εσόδων ή δαπανών του προϋπολογισμού. Επομένως, δεν έχει σχεδόν καμία αξία να απαντήσουμε σε μιαποθετική ερώτηση σχετικά με τη συμμετοχή της Ισπανίας στην Οικονομική και Νομισματική Ένωση (ΟΝΕ).
ΓΡΑΠΤΗ ΕΡΩΤΗΣΗ E-1572/01

υποβολή: Luciano Caveri (ELDR) προς την Επιτροπή

(1 Ιουνίου 2001)

Θέμα: Προσλήψεις προσωρινώνπαλλήλων στην ΕΥΚΑ

Τους τελευταίους μήνες η Ευρωπαϊκή Υπηρεσία για την Καταπολέμηση της Απάτης (OLAF) πραγματοποίησε προσλήψεις προσωρινώνπαλλήλων, ειδικευμένων στο ποινικό δίκαιο και τη νομοθεσία κατά της απάτης.

Θα μπορούσε μήπως να αναφέρει η Επιτροπή:

- ποιοπήρξε το συνολικό αποτέλεσμα αυτών των προσλήψεων;

- πόσοι συμμετείχαν εξ αυτών που ήδηπηρετούν στην ΕΥΚΑ;

- ποια είναι τα ονόματα των επιτυχόντων που θα προσληφθούν τελικά, και πότε προβλέπεται να γίνει αυτό;

Απάντηση της κας Schreyer εξ ονόματος της Επιτροπής

(18 Ιουλίου 2001)

Η Ευρωπαϊκή Υπηρεσία για την Καταπολέμηση της Απάτης (OLAF) οργάνωσε το 2000 τρεις ξεχωριστές επιλογές για την πρόσληψη προσωρινώνπαλλήλων, δύο για ειδικευμένους στην έρευνα στην κατηγορία Α και Β και μία, στην κατηγορία A, για ειδικευμένους που αναφέρει το Αξιότιμο μέλος (ποινικό δίκαιο και νομοθεσία κατά της απάτης).

Όσον αφορά τις επιλογές ερευνητών, οι δύο εφεδρικοί πίνακες που καταρτίστηκαν περιλαμβάνουν 64 ονόματα στην κατηγορία Α, με επτά επιτυχόντες που προσλήφθηκαν στις 31 Μαΐου 2001 και 52 ονόματα στην κατηγορία Β, με 17 επιτυχόντες που προσλήφθηκαν την ίδια ημερομηνία.

Όσον αφορά την επιλογή των ειδικευμένων στο ποινικό δίκαιο και την καταπολέμηση της απάτης, ο εφεδρικός πίνακας που καταρτίστηκε περιλαμβάνει 10 ονόματα σταδιοδρομίας A7/A6, με τέσσερις επιτυχόντες που προσλήφθηκαν στις 31 Μαΐου 2001, και 24 ονόματα σταδιοδρομίας A5/A4, με πέντε επιτυχόντες που προσλήφθηκαν την ίδια ημερομηνία. Από τους εννέα αυτούς προσληφθέντες, έναπάλληλος εργαζόταν προηγουμένως στην OLAF.

Οι εν λόγω προσλήψεις συνεχίζονται σε συνάρτηση με τις πιστώσεις που είναι διαθέσιμες από τον προϋπολογισμό και τις ανάγκες τωνπηρεσιών.

Μεριμνώντας για την προστασία των προσωπικών δεδομένων, η Επιτροπή δεν προτίθεται, να ανακοινώσει, μέσω απάντησης σε μια γραπτή ερώτηση, τα ονόματα των ατόμων που έχουν ήδη προσληφθεί ή αυτά στα οποία ενδέχεται να προσφερθεί μια θέση.
ΓΡΑΠΤΗ ΕΡΩΤΗΣΗ E-0596/01

υποβολή: Theresa Villiers (PPE-DE) προς την Επιτροπή

(1 Μαρτίου 2001)

Θέμα: Η ομάδα Primarolo

1. Υφίσταται ακόμη η ομάδα Primarolo

2. Εξακολουθεί να συνεδριάζει; Εάν ναι, μπορεί η Επιτροπή να με πληροφορήσει για τις συνεδριάσεις που προγραμματίζει να πραγματοποιήσει στο μέλλον, αναφέροντας την ημερομηνία και τον τόπο διεξαγωγής τους;

3. Η ομάδα Κώδικας Συμπεριφοράςπέβαλε την τελική της έκθεση τον Νοέμβριο και πρέπει, συνεπώς, να έχει ολοκληρώσει την εντολή που της ανέθεσε το Συμβούλιο το 1998. Εάν η ομάδα αυτή εξακολουθεί να λειτουργεί, μπορεί η Επιτροπή να μου εξηγήσει για ποιους λόγους γίνεται αυτό, αφού τα καθήκοντα που της ανέθεσε το Συμβούλιο έχουν πλέον εκπληρωθεί:

4. Ποια άλλη εντολή ανατέθηκε στην ομάδα Κώδικας Συμπεριφοράς προκειμένου να της επιτραπεί να επεκτείνει τις δραστηριότητές της πέρα από το πλαίσιο εφαρμογής του ψηφίσματος του Συμβουλίου του Ιανουαρίου 1998; Τι επιπλέον καθήκοντα ανατέθηκαν στην ομάδα; Σε ποια συνεδρίαση του Συμβουλίου συμφωνήθηκε να ανατεθεί νέα εντολή και νέα καθήκοντα στην ομάδα Κώδικας Συμπεριφοράς;

Απάντηση του κ. Bolkestein εξ ονόματος της Επιτροπής

(2 Απριλίου 2001)

Η ομάδα του Κώδικα Συμπεριφοράς(1) δημιουργήθηκε από το Συμβούλιο Ecofin της 9ης Μαρτίου 1998(2) για να εξετάζει τα φορολογικά μέτρα πουπάγονται στον Κώδικα Συμπεριφοράς για τη φορολόγηση των επιχειρήσεων(3). Κατά συνέπεια, η ομάδα του Κώδικα Συμπεριφοράς είναι μια ομάδα του Συμβουλίου που συστάθηκε για να λειτουργεί στο πλαίσιο του Συμβουλίου. Επομένως όλες οι ερωτήσεις σχετικά με τις εργασίες, την εντολή ή τη νέα εντολή της πρέπει να απευθύνονται στο Συμβούλιο και όχι στην Επιτροπή.

(1) Στην κοινώς ομιλουμένη και κυρίως στον τύπο η ομάδα του Κώδικα Συμπεριφοράς (φορολόγηση των επιχειρήσεων) αποδίδεται συχνά ως η ομάδα Primarolo.

(2) Συμπεράσματα του Συμβουλίου Ecofin της 9ης Μαρτίου 1998 (ΕΕ C 99 της 1.4.1998).

(3) Συμπεράσματα του Συμβουλίου Ecofin της 1ης Δεκεμβρίου 1997 (ΕΕ C 2 της 6.1.1998).
ΓΡΑΠΤΗ ΕΡΩΤΗΣΗ E-0313/01

υποβολή: Daniel Hannan (PPE-DE) προς την Επιτροπή

(13 Φεβρουαρίου 2001)

Θέμα: Κέντρα της Ευρωπαϊκής Ένωσης

Σε συνέχεια της απαντήσεως που έδωσε στη Γραπτή Ερώτηση E-3046/00(1) της 8ης Δεκεμβρίου 2000, μπορεί η Επιτροπή να αναφέρει τη φύση της χρηματοδότησης που διευκόλυνε την ίδρυση των Κέντρων της Ευρωπαϊκής Ένωσης στις ΗΠΑ;

Τα έγγραφα που προσφέρει το κέντρο της Καλιφόρνιας, τα οποία φέρουν την Ευρωπαϊκή σημαία με τα δώδεκα αστέρια, περιλαμβάνουν πινακίδιο που αναφέρει ότι εκπονήθηκε με τη βοήθεια της Ευρωπαϊκής Επιτροπής.

Ποια ήταν η δεδηλωμένη αποστολή του κέντρου όταν χορηγήθηκε αυτή η οικονομική ενίσχυση;

(1) ΕΕ C 151 E της 22.5.2001, σελ. 47.

Απάντηση του κ. Patten εξ ονόματος της Επιτροπής

(11 Μαΐου 2001)

Μετά από σύσταση του Ευρωπαϊκού Κοινοβουλίου, η Επιτροπή προέβη το 1998 σε πρόσκληση γιαποβολή προσφορών για την ίδρυση 10 Ευρωπαϊκών Κέντρων στις Ηνωμένες Πολιτείες. Σκοπός των κέντρων είναι η προώθηση των στόχων του Νέου Διατλαντικού Προγράμματος Δράσεως, ιδίως όσον αφορά το κεφάλαιο IV δημιουργία διατλαντικών γεφυρών. Η πρωτοβουλία χρηματοδοτείται στο πλαίσιο του Νέου Διατλαντικού Προγράμματος Εργασίας.

Η εν λόγω πρωτοβουλία αποσκοπεί:

- Στην προώθηση των στόχως του Νέου Διατλαντικού Προγράμματος Εργασίας, μέσω ενισχυμένων δεσμών μεταξύ των λαών, ήτοι μεταξύ των πολιτών της Ένωσης και των Ηνωμένων Πολιτειών της Αμερικής·

- Στην προώθηση μεγαλύτερης κατανόησης από μέρους των Ηνωμένων Πολιτειών όσον αφορά την Ευρωπαϊκή Ένωση, στον ρόλο της ως εξελισσόμενο σύστημα διακυβέρνησης και ως διεθνής παράγοντας, και καλύτερης γνώσεως των κοινοτικών πολιτικών· και

- Στην προώθηση της κατανόησης της πολιτικής, οικονομικής και πολιτιστικής σημασίας των διατλαντικών σχέσεων από μέρους των Ηνωμένων Πολιτειών, και ιδίως του διευρυνόμενου πεδίου των σχέσεων μεταξύ της Κοινότητας και των Ηνωμένων Πολιτειών της Αμερικής.

Περισσότερες πληροφορίες για τα Κέντρα της Ευρωπαϊκής Ένωσης στις Ηνωμένες Πολιτείες Αμερικής βρίσκονται στον ιστότοπο: http://www.eucenters.org/